

**1. ชื่อกิจกรรมและผู้รับผิดชอบกิจกรรม**

ชื่อโครงการ : การจัดอบรมเชิงปฏิบัติการ เรื่อง การแยกวินิจฉัยเชื้อราสำคัญทางการแพทย์ (Identification of medically important fungi) และฝึกอบรมเชิงปฏิบัติการ Medical Mycology Workshop

ผู้รับผิดชอบกิจกรรม : คณะเทคนิคการแพทย์ มหาวิทยาลัยรังสิต

**2. หลักการและเหตุผล**

 ปัจจุบันมีรายงานอุบัติการณ์ของโรคติดเชื้อราเพิ่มขึ้น ควบคู่ไปกับการพัฒนาความรู้ใหม่อย่างรวดเร็วและสลับซับซ้อน คณะผู้ดำเนินการโครงการได้ตระหนักถึงความสำคัญโรคติดเชื้อรา ทั้งในด้านคลินิก การวินิจฉัยเชื้อรา จึงเห็นควรจัดฝึกอบรมเชิงปฏิบัติการ Medical Mycology Workshop ซึ่งจะมีคณาจารย์ที่มีประสบการณ์เพื่อฟื้นฟูวิชาการด้านเชื้อรา โดยถ่ายทอดความรู้ ทักษะ ให้ผู้เข้าอบรมได้นำไปพัฒนางานด้านการวินิจฉัยโรคเชื้อราให้เกิดประโยชน์สูงสุดต่อผู้ป่วยต่อไป

ความปลอดภัยของการทำงานในห้องปฏิบัติการทางจุลชีววิทยาถือเป็นสิ่งสำคัญอย่างหนึ่ง สำหรับ การทำงานภายใต้ระบบความปลอดภัยที่ดีย่อมส่งผลถึงประสิทธิภาพการปฏิบัติงานของผู้ปฏิบัติงาน ช่วยลดการติดเชื้อขณะปฏิบัติงานซึ่งอาจจะก่อให้เกิดโรคติดเชื้อที่เป็นอันตรายแก่ผู้ที่ปฏิบัติงาน รวมทั้งลดความเสี่ยงที่จะเกิดการจากการปนเปื้อนเชื้อก่อโรคจากห้องปฏิบัติการออกไปสู่บุคคลอื่น และสิ่งแวดล้อม

คณะเทคนิคการแพทย์เล็งเห็นความสำคัญของความปลอดภัยในการปฏิบัติงานทางห้องปฏิบัติการจุลชีววิทยาคลินิก จึงจัดกิจกรรมให้มีการประชุมเชิงปฏิบัติการของงานด้านนี้ประกอบด้วย โดยหวังเป็นอย่างยิ่งว่าจะเป็นประโยชน์แก่ผู้เข้าร่วมประชุมและอบรมทุกท่านได้อย่างดียิ่ง

**3. วัตถุประสงค์**

1. ให้ผู้เข้าอบรมได้รับความรู้เกี่ยวกับเชื้อราเพิ่มเติม ทั้งด้านคลินิกและการปฏิบัติ

2. ให้ผู้เข้าอบรมสามารถนำวิชาการภาคปฏิบัติไปใช้ได้จริง

3. เพื่อให้ผู้เข้าร่วมอบรมมีความรู้ความเข้าใจการประเมินความเสี่ยงสำหรับห้องปฏิบัติการที่มีการปฏิบัติงานเกี่ยวข้องกับเชื้อจุลินทรีย์ก่อโรคชนิดต่าง ๆ รวมทั้งแนวทางการปฏิบัติ และการควบคุมให้เกิดความปลอดภัยในห้องปฏิบัติการทางจุลชีววิทยาคลินิกทั้งต่อผู้ปฏิบัติงานและสิ่งแวดล้อม

**4. วิธีการดำเนินการประชุม**

การบรรยายและฝึกปฏิบัติการตรวจวิเคราะห์เชื้อราสำคัญทางการแพทย์ โดยผู้เชี่ยวชาญเฉพาะด้าน

**5. รายละเอียดและประวัติโดยย่อของวิทยากรและผู้อภิปราย**

 **1. ทนพญ.รุ่งนภา วีรมโน**

 ตำแหน่ง อาจารย์ประจำ กลุ่มวิชาจุลชีววิทยา คณะเทคนิคการแพทย์ มหาวิทยาลัยรังสิต

 **2. อาจารย์บาจรีย์ จันทราภาณุกร**

 ตำแหน่ง อาจารย์ประจำ กลุ่มวิชาจุลชีววิทยา คณะเทคนิคการแพทย์ มหาวิทยาลัยรังสิต

 **3. ทีมคณาจารย์กลุ่มจุลชีววิทยา คณะเทคนิคการแพทย์ มหาวิทยาลัยรังสิต ดังนี้**

ผศ.ทนพญ.สวรรยา พงศ์ปริตร, ดร.ทนพญ.กันทิมา ชูแสง, ดร.ทนพญ.เครือวัลย์ คุ้มครอง, ทนพ.อดุลย์ บุญเฉลิมชัย, ดร.ทนพญ.นิภาพร เทวาวงค์, และ ดร.ทนพ.อภิชัย ศรีเพียร

**6. กำหนดการกิจกรรม**

วันอาทิตย์ที่ 24 มีนาคม 2562 ณ 6-601 อาคารพระพิฆเนศ ตึก 6 มหาวิทยาลัยรังสิต

**วันที่ 24 มีนาคม 2561**

08.30 – 09.00 ลงทะเบียน09.00 – 10.30 Risk group & Risk assessment และความปลอดภัยในการทำงานทาง

 ห้องปฏิบัติการจุลชีววิทยาคลินิก

 โดยทนพญ.รุ่งนภา วีรมโนอาจารย์ประจำ กลุ่มวิชาจุลชีววิทยา คณะเทคนิค

 การแพทย์ ม.รังสิต
10.30 – 10.45 **พักรับประทานอาหารว่าง**
10.45 – 12.00 การแยกวินิจฉัยเชื้อราสำคัญทางการแพทย์ (Identification of medically important

 fungi)โดย อาจารย์บาจรีย์ จันทราภาณุกร อาจารย์ประจำ กลุ่มวิชาจุลชีววิทยา

 คณะเทคนิคการแพทย์ ม.รังสิต (ผศ.ทนพญ.สวรรยา พงศ์ปริตร, ดร.ทนพญ.กันทิมา

 ชูแสง, ดร.ทนพญ.เครือวัลย์ คุ้มครอง, ทนพ.อดุลย์ บุญเฉลิมชัย, ดร.ทนพญ.นิภาพร เทวาวงค์, และ ดร.ทนพ.อภิชัย ศรีเพียร)

12.00 – 13.00 **รับประทานอาหารกลางวัน**
13.00 – 15.00 ฝึกอบรมเชิงปฏิบัติการ Medical Mycology Workshop

 นำทีมโดย อาจารย์บาจรีย์ จันทราภาณุกร และคณาจารย์กลุ่มวิชาจุลชีววิทยา คณะ

 เทคนิคการแพทย์ ม.รังสิต

 15.00 – 15.15 **พักรับประทานอาหารว่าง**

15.15 – 16.15อภิปรายกลุ่ม

16.15 – 16.30 คณบดีกล่าวปิดการประชุม

**7. กลุ่มเป้าหมายและจำนวน**

นักเทคนิคการแพทย์ นักวิจัย อาจารย์ บุคลากรทางวิทยาศาสตร์การแพทย์อื่นๆ และผู้สนใจ

จำนวน 70 คน

**8. งบประมาณ**

 **รายรับ**

1. เงินโครงการ = 10,000บาท

 2. ค่าลงทะเบียน 1,000 บาท/วัน x 60 คน (ภายนอก) = 60,000 บาท

 **รวมรายรับ = 70,000** บาท

 **รายจ่าย**

 1. ค่าของที่ระลึก = 2,500 บาท

 2. ค่าเอกสาร + ถุงเอกสาร = 1,000 บาท

 3. ค่าอาหารกลางวันและอาหารว่าง = 20,000 บาท

 4. ค่าธรรมเนียมการยื่นขอคะแนน CMTE = 500 บาท

 5. ค่าห้อง = 2,500 บาท

 6. ค่าแม่บ้าน = 1,000 บาท
 7. ค่าเจ้าหน้าที่โสต = 1,000 บาท

 8. ค่ารถรับส่งวิทยากร = 1,500 บาท

 **รวมรายจ่าย** = **30,000** บาท

**9. ประโยชน์ที่คาดว่าจะได้รับ**

 สามารถนำความรู้และทักษะการตรวจวิเคราะห์เชื้อราก่อโรคในคนที่สำคัญทางการแพทย์ไปใช้เป็นแนวทางในการปฏิบัติงานตรวจวิเคราะห์ประจำวันในห้องปฏิบัติการโรงพยาบาลได้อย่างมีประสิทธิภาพดียิ่งขึ้น

**10. การประเมินการดำเนินกิจกรรม**

 ประเมินจากความพึงพอใจของผู้เข้าร่วมประชุม อยู่ที่ระดับอย่างน้อย 3.51 จากระดับ 5